અરુણાચલ પ્રદેશમાં સૌથી ઓછી વસ્તી ધરાવતા તવાન્ગ નગરમાં પર્યટકો માટે મોટામાં મોટું આકર્ષણ રહે છે. અહીંમહાસાગરની સપાટીથી ૧૦,૦૦૦ ફૂટ ઊંચાઈ હોવાથી અનેક સ્થળે વાદળ રસ્તા પર ચાલતા હોય એવા દૃશ્યો જોવા મળે છે. અગાઉ આ નગર પશ્ચિમ કામેન્ગ જિલ્લાનો ભાગ હતું. એમાંથી તવાન્ગ જિલ્લો જુદો પડતાં આ નગર નવા જિલ્લાનું મુખ્ય મથક બની ગયું છે. અહીં ૧૪મી સદીમાં બંધાયેલ બૌદ્ધ મઠ છે જે મહાયાન પંથના પાંચમા દલાઈ લામા મેરાગ લામા લાડ્રે ગ્યામ્ત્સો દ્વારા સ્થાપવામાં આવ્યો હતો. અહીં સેલા ટોપ પાસ ઉપર વિકસાવવામાં આવેલી ટિપિ ઓર્કિડ સેન્ક્ચ્યુરીમાં હજારો જાતના ઓર્કિડના ફૂલ પણ પ્રવાસીઓ માટે મોટામાં મોટું આકર્ષણ છે.